યોગ ચેતનાને ઉચ્ચતમ સ્તર સુધી લઇ જવાનો રાજમાર્ગ છે. યોગેશ્વર ગીતામાં એક સુંદર યોગયજ્ઞ સૂચવે છે; ઇંદ્રિયોને મન દ્વારા અને મનને બુદ્ધિ દ્વારા અંકુશિત કરીને બુદ્ધિને આત્મામાં જોડ! આ અત્યંત ગૂઢ સાંકેતિક સંદેશ (Encrypted Message) છે. તેને અગાઉ ચર્ચા કરેલા શરીરરથના રૂપક દ્વારા સમજવાનો પ્રયાસ કરીએ. જેમાં શરીરને રથ, ઇંદ્રિયોને ઘોડા, મનને દોરી, બુદ્ધિને સારથિ અને આત્માને રથના સવાર કહેવામાં આવ્યા છે.